Pedro Américo

**Pedro Américo de Figueiredo e Melo** () var ein brasiliansk kunstnar, forfattar, akademikar og politikar. Han er best kjend for måleria sine i akademisk stil, ofte med nasjonalt tilsnitt, som *Batalha de Avaí* (Slaget ved Avaí), *Fala do Trono* ('Keisartalen'), *Independência ou Morte!* ('Sjølvstende eller døden!') og *Tiradentes esquartejado* ('Tiradentes kvartert').

## Liv
Américo var fødd i Areia i Paraíba nordaust i Brasil. Han var rekna som eit vedunderbarn med tidlege evner til å teikna.

Han kom til Rio de Janeiro i 1854, der han etterkvart blei teken inn ved kunstakademiet Academia Imperial de Belas Artes (AIBA). Seinare fortsette han studiane sine i Europa. I 1859 byrja han ved École des Beaux-Arts i Paris, der han var elev av Jean-Auguste-Dominique Ingres, Léon Cogniet, Hippolyte Flandrin og Sébastien-Melchior Cornu. Han hadde eit stipend som sa at han skulle følgja den akademiske stilen og senda verk tilbake til Brasil etterkvart, både aktstudiar og kopiar av meisterverk. Américo fekk stor ros for måleria sine og vann to prisar, men var ikkje interessert i større salongutstillignar. I staden studerte han fleire disiplinar, som fysikk, arkeologi, teologi, litteratur og filosofi, og var på førelesingar av Victor Cousin, Claude Bernard og Michael Faraday. 
Han blei også immatrikulert ved Université Libre de Bruxelles i 1862, men gjekk sjeldan på førelesingane.

På denne tida byrja han utvikla tankar om melloom anna korleis kunsten kunne driva samfunnsutviklinga. Under europaopphaldet sitt vitja han også *[[Salon des Refusés]]* i Paris, der han blei kjend med dei før-modernistiske tendensane i europeisk kunst. Han vitja ei rekkje europeiske land, fleire av dei til fots, som Danmark, Storhertugdømet Baden, Nederland, Skottland, dei greske øyane og Sicilia, og drog også til Marokko og Algerie.

Han tok doktorgrad ved Universitetet i Brussel i 1868 og fekk ei professorstilling der. Samstundes blei han pressa av brasilianske styresmakter om å koma tilbake til Brasil for å ta opp professoratet sitt ved AIBA.

I 1890 vende Américo tilbake til Brasil via Portugal. Her gifta han seg med Carlota de Araújo Porto-alegre (1844-1918), dottera til den brasillianske konsulen i Lisboa Manuel de Araújo Porto-alegre, som også var målar. Paret fekk tre barn saman.

Etter å ha kome tilbake til Brasil laga Pedro Américo fleire nasjonalistiske måleri som er blitt svært kjende i landet. Han drog fram og tilbake mellom Brasil og Europa, og måla eit av sitt best kjende verk, *Independência ou Morte!* ('Sjølvstende eller døden!'), i Firenze. Måleriet viser tidspunktet der prins Pedro, seinare keisar Pedro I av Brasil, dramatisk erklærer sjølvstende frå Portugal i 1822.

## Galleri



File:Pedro Américo - Leão.jpg|Løve
File:Pedro Américo - Judite e Holofernes, 1880.jpg|Judith og Holofernes
File:Pedro Américo - Hamlet’s Vision - Google Art Project.jpg|Hamlets visjon
File:MNBA Pedro Américo Joana dArc.jpg|Jeanne d'Arc
File:Pedro AMérico 1879 Davi e Abisag.jpg|Kong David og Abisag
 Image:Independência ou Morte (1888).jpg| Sjølvstende eller døden!
File:Pedro Américo - D. Pedro II na abertura da Assembléia Geral.jpg|Keisartalen (Pedro II av Brasil ved opninga av nasjonalforsamlinga)
File:Pedro Américo - A carioca - 1882.jpg| *A carioca*
File:Batalha de Campo Grande - 1871 b.jpg| Slaget ved Campo Grande
File:Pedro Américo - A rabequista árabe - 1884.jpg|Den arabiske rebek-spelaren
File:Pedro Américo - Sócrates afastando Alcebíades do vício, 1861.JPG|Socrates driv Alkibiades vekk frå synd
File:Tiradentes escuartejado (Tiradentes supliciado) by Pedro Américo 1893.jpg|Tiradentes kvartert
File:Americo-avaí.jpg|Slaget ved Avaí
File:Retrato do Conselheiro Filipe Lopes Neto.jpg|Portrett av Filipe Lopes Neto
File:Pedro Américo - A Noite Acompanhada dos Gênios do Estudo e do Amor (1883).jpg|Natta med andene av studiar og kjærleik
File:Pedro Américo - Auto-retrato, 1877.jpg|Sjølvportrett
File:Pedro Américo - Libertação dos Escravos, 1889.jpg|Frigjering av slava
File:Pedro Américo - Paz e Concórdia 2.jpg|Fred og overeinskomst
File:Pedro Américo - Casamento da Princesa Isabel.JPG|Bryllaupet til prinsesse Isabl



## Kjelder

**Denne artikkelen bygger på «[[:en:Pedro Américo|Pedro Américo]]» frå , og «[[:pt:Pedro Américo|Pedro Américo]]» frå  den 30. desember 2017.*  
 




## Bakgrunnsstoff

**[http://www.itaucultural.org.br/aplicexternas/enciclopedia_ic/index.cfm?fuseaction=artistas_biografia_ing&cd_verbete=3703&lst_palavras=&cd_idioma=28556&cd_item=1 Pedro Américo]*. Encyclopaedia Itaú Cultural.